Sverre Henning Smebye

Sverre Henning Smebye (1922–2003) var en norsk prest. Han virket som landssekretær i Det Norske MisjonsselskapEinar Henning Smebye – Norsk biografisk leksikon, feltprest i Libanon og Korea, sogneprest og  studentprest i Hongkong. Han avsluttet sin karriere som sogneprest i Ris menighet i Oslo.

Smebye var leder for Liturgisk nemnd mellom 1970 og 1980, og var i mange år leder av organisasjonen Ordo Crucis. Han forfattet heftet Velkommen til dåp som kom ut i 1982, og er medforfatter på boken Jesus fra Nasaret som kom i 1977.Oppslag hos Valle bibliotek Han har også oversatt en salme som finnes i Norsk Salmebok og Norsk salmebok 2013. 

I 1942 ble han arrestert av den tyske okkupasjonsmakten og internert på Grini. Han klarte senere å flykte til Sverige, og deltok i de norske styrkene der og i Finnmark (1944-45). Han ble tildelt Deltagermedaljen, FN-medaljen og Koreamedaljen. Han var styremedlem i Den norske Helsingforskomité.Aftenposten - Navn &nytt (31. juli 2002, s.12) 

Sverre Henning Smebye var far til pianisten Einar Henning Smebye.

 Referanser 

 Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 137.

Kategori:Norske lutherske prester
Kategori:Norske salmediktere
Kategori:Norske forfattere